CL (penyanyi)

Lee Chae-rin (Koréa: 이채린) uga kondhang aran panggung CL, ya iku penyanyi K-pop, penulis lagu lan rapper. Lair ing Koréa Kidul 26 Fèbruwari 1991 nanging jaman ciliké akèh ana ing Jepang lan Prancis. CL wiwité dadi siswa pelatihan JYP Entertainment sadurungé gabung ing YG Entertainment lan taun 2008 debut dadi pangarep uga rapper utama karo Sandara Park, Park Bom, lan Minzy ing 2NE1 sampé akhiré bubar ing taun 2016.
jmpl|CL ing sampul lagu "Hello Bitches", 2015

 Babad slira lan karir 

 1991-2008: Wiwit urip lan karir 
Lee Chae-rin lair ing Seoul, Koréa Kidul, nanging ciliké akèh ana ing mancanagara kaya Prancis lan Jepang. Umur 13 taun CL pindhah menyang Paris dhéwé sinambi sinau 2 taun. CL mangkat mèlu audisi YG Entertainment umur 15 taun. CL mèlu rekaman pertama kali ing laguné Big Bang (grup musik) ya iku "Intro (Hot Issue)" taun 2007 banjur uga muncul ing  bagian rap laguné Uhm Jung-hwa kang judulé "DJ" taun 2008.

 2009-2013: Debut ing 2NE1 lan wiwit karir solo 
Wiwité, grup 2NE1 kolaborasi karo kanca labelé ya iku Big Bang (grup musik) ing lagu "Lollipop" sadurungé resmi debut ing acara The Music Trend SBS 17 Mei 2009 lan nampilaké lagu "Fire". 2NE1 banjur langsung dadi grup kondhang lan ngasilaké akèh prèstasi lèwat lagu "I Don't Care" teka album pertamané 2NE1, lagu iku ngasilaké piala penghargaan "Lagu Taun Iki" ing Mnet Asian Music Awards taun 2009 lan uga nggawé 2NE1 dadi grup pertama kang bisa menang penghargaan daesang (penghargaan paling dhuwur) ing taun debuté.

Agustus 2009, CL kolaborasi karo kanca labelé G-Dragon teka grup Big Bang (grup musik) lan Teddy Park teka grup 1TYM lan ngasilaké lagu "The Leaders" kang ana ing album solo pertama G-Dragon, Heartbreaker. Ing sasi iku 2NE1 uga mungkasi promosi "I Don't Care", banjur CL kolaborasi karo anggota 2NE1 liyané ya iku Minzy lan ngasilaké lagu "Please Don't Go", lagu iku suksès ana ing peringkat 6 Gaon Chart ing pungkasan sasi Novèmber. CL pertama ngluncuraké lagu soloné kang judulé "The Baddest Female" tanggal 28 Mei 2013.

 2014-saiki: Karir solo lan pisah saka YG Entertainment 
Oktober 2014, CL ngumumaké rencana debut dadi penyanyi solo ing Amérikah Sarékat ing taun selanjuté lan ditulung Scooter Braun kang dadi manajeré. Mei 2015, CL uga nyanyi ing laguné Diplo kang judulé "Doctor Pepper" karo Riff Raff lan OG Maco. Ing Novèmber 2015, CL ngluncuraké lagu debut pertamané kang judulé "Hello Bitches", lagu iku dadi lagu pembuka utawa intro album debut internasionalé Lifted (EP). Lagu andalané kang judulé "Lifted" diluncuraké 19 Agustus 2016, lagu iku suksès manggon ing tataran Top 30  Hip-Hop/Rap Chart Itunes telung jam sawisé dibabar ya iku ing peringkat 21. Kalawarta Time ngarani CL dadi "tembé buri Kpop ing Amérikah". 29 Oktober 2016, CL nganakaké Tur Konsèr Amèrikah Lor pertamané "Hello Bitches" ing Hammerstein Ballroom kutha New York uga ing Toronto 14 Novèmber.

Ing sedawané taun 2017-2019 CL dadi kolaborator ing pira-pira lagu artis-artis internasional kaya lagu "Surrender" karo Shaiana ing albumé Lil Yachty Teanage Emotions, babar 26 Mei 2017, "No Better Feelin" kang dadi lagu latar pèlem My Little Pony babar ing 22 Sèptèmber 2017, "Dopeness" ing albumé Black Eyed Peas Masters of the Sun Vol. 1 kang pidioné babar 25 Oktober 2018 ing Youtube, lang kang paling anyar CL muncul dadi kolaborator ing laguné PKCZ karo Afrojack kang judulé "Cut It Up" babar 4 Juni 2019.

Saliyané aktipitas nyanyi, CL uga dadi penampil ing panutupan Olimpiade Musim Dingin taun 2018 ing stadion Olimpiade Pyongchang, nampilaké lagu andalané yaiku "The Baddest Female" lan "I Am the Best" 2NE1, CL suksès nutup acara iku karo grup EXO 25 Fèbruari 2018.

Ing Agustus 2018, CL uga main ing pèlem Hollywood Mile 22 kang uga dibintangi Mark Wahlberg.

8 Novèmber 2019, YG Entertainment ngumumaké CL wis ora ngelanjutaké perjanjian kontrak ing YG.

 Karya lagu lan album 

 Lagu 

 Penyanyi utama 
JudulTaunPeringkat puncakAlbumKOR"Please Don't Go" 20096To Anyone"The Baddest Female"2013 "MTBD (Mental Breakdown)"201411Crush"Hello Bitches"201521Lifted - Album cilik"—" ora melebu undhak lagu utawa ora di babar ing negara iku

 Penyanyi tamu 
JudulTaunPosisi Undhak LaguAlbumKORFRANORSWIUS
DanceUS"Hot Issue" 2007——————Hot Issue"DJ" 2008——————D.I.S.C.O"What" ————— —lagu ora melebu album"The Leaders" 200938—————Heartbreaker"Kiss" 5—————To Anyone"Dirty Vibe" 2014————19—Recess"Doctor Pepper"
INTERVIEW: Five Things You NEED To Look Out For From Diplo In 20152015————— —lagu ora melebu album"Daddy"1402025697Chiljip Psy-da"Surrender"2017——————Teenage Emotions"Dopeness"2018——————Masters of The Sun Vol. 1"Cut It Up"2019——————lagu ora melebu album"—" ora melebu undhak lagu utawa ora di babar ing negara iku

 Rujukan 

Kategori:Penyanyi Koréa Kidul